Niyi Osundare

Niyi Osundare (født 1947 i Ikere-Ekiti, Ekiti, Nigeria) er en USA-basert, nigeriansk poet, dramatiker og litteraturkritiker. Han har utdannelse fra University of Ibadan (BA), University of Leeds (MA) og York University, Canada (PhD, 1979). Han har jobbet som professor  (fra 1989) og leder for engelskavdelingen (1993–1997) ved  universitetet i Ibadan, og som professor i engelsk ved University of New Orleans fra 1997. Niyi har en kone og tre barn; en sønn som bor i Nigeria og to døtre. Den ene datteren er døv, og familien flyttet til USA fordi hun ikke kunne gå på skole i Nigeria.

Osundare har alltid vært en forkjemper for ytringsfrihet, og han har en sterk tro på ord som politisk virkemiddel. Han har sagt at «å ytre er å endre». Osundare er kjent for sin tilknytning til sosialistisk kunst og kunsterlig aktivisme. Han har skrevet flere åpne brev til Nigerias tidligere president Olusegun Obasanjo, som han ofte kritiserte.

Osundare mener at afrikanske poeter ikke har noe annet valg enn å være politiske:You cannot keep quiet about the situation in the kind of countries we find ourselves in, in Africa.  When you wake up and there is no running water, when you have a massive power outage for days and nights, no food on the table, no hospital for the sick, no peace of mind; when the image of the ruler you see everywhere is that of a dictator with a gun in his hand; and, on the international level, when you live in a world in which your continent is consigned to the margin, a world in which the colour of your skin is a constant disadvantage, everywhere you go – then there is no other way than to write about this, in an attempt to change the situation for the better.

Under diktatoren Sani Abachas regime (1993–1998), bidro Osundare regelmessig med dikt til en riksdekkende avis i Nigeria. Disse diktene kritiserte regimet og kommenterte livene til folk i Nigeria og er nå en del av samlingen Songs of the Season. På grunn av dette fikk han ofte besøk av agenter fra sikkerhetstjenesten for å forklare diktene sine og si hvem de handlet om:By that time I realized that the Nigerian security apparatus had become quite 'sophisticated', quite 'literate' indeed!A couple of my students at the University of Ibadan had become informers; a few even came to my classes wired.  And when I was reading abroad, someone trailed me from city to city. At home, my letters were frequently intercepted.

I 1997 fikk han en kombinert undervisnings- og forskerstilling ved University of New Orleans. I 2005 ble Niyi rammet av orkanen Katrina. Ekteparet Osundare satt fast på loftet sitt i 26 timer før de ble reddet av en nabo i båt som hørte ropene deres. Etter redningsaksjonen endte de etter hvert opp i Ringe, New Hampshire, der Osundare fikk en midlertidig undervisningsjobb fram til det var ryddet opp etter naturkatastrofen.

Han har fått flere priser for diktene sine, blant dem Fonlon/Nichols award for «excellence in literary creativity combined with significant contributions to Human Rights in Africa» og Noma-prisen.
 Publikasjoner 
 Songs from the Marketplace (1983)
 Village Voices (1984)
 The Eye of the Earth (1986, vinner av en Commonwealth Poetry Prize og poesiprisen fra Association of Nigerian Authors)
 Moonsongs (1988)
 Songs of the Season (1999)
 Waiting Laughters (1990, vinner av Noma-prisen)
 Selected Poems (1992)
 Midlife (1993)
 Thread in the Loom: Essays on African Literature and Culture (2002)
 The Word is an Egg (2002)
 The State Visit (2002, play)
 Pages from the Book of the Sun: New and Selected Poems (2002)
 Early Birds (2004)
 Two Plays (2005) 
 The Emerging Perspectives on Niyi Osundare (2003)
 Not My Business – AQA Anthology 2005 Onwards(2005)

 Referanser 

 Eksterne lenker 
 Niyi Osundare hos University of New Orleans
 «I am a Humanist»: Et intervju med Niyi Osundare
 After Katrina, Nigerian Poet Starts New Life in New England (VOA News)

Kategori:Vinnere av Noma-prisen
Kategori:Personer fra Ekiti State
Kategori:Nigerianske forfattere